open-index/open-wikipedia-markdown huggingface dataset:
ישראל באירוויזיון 1985

**[[ישראל באירוויזיון|ישראל]] השתתפה ב[[אירוויזיון 1985]]** עם השיר עולה עולה בביצוע של יזהר כהן בעיר גטבורג, במדינת שוודיה.

## לפני האירוויזיון

### קדם אירוויזיון 1985
קדם-אירוויזיון 1985 הייתה תחרות שירים, שנועדה לבחור את השיר שייצג את ישראל בתחרות האירוויזיון 1985.

התחרות התקיימה ביום חמישי ה-28 במרץ 1985 בבנייני האומה בירושלים, בהנחיית דליה מזור ונתן דטנר. 14 שירים לקחו חלק בתחרות, ועמדו לבחירת הקהל ב-7 נקודות שיפוט ברחבי ישראל.

השיר שזכה במקום הראשון הוא עולה עולה שבוצע על ידי יזהר כהן, שזכה 7 שנים לפני כן באירוויזיון 1978.

במקור נכתב השיר עבור הפסטיגל, תחת השם "הכלב ויסקי". אולם, כאשר האמרגן שלמה צח שמע את השיר, הוא החליט כי השיר "חזק מדי בשביל הפסטיגל", וכי הוא מתאים יותר לאירוויזיון. לשם כך שינתה חמוטל בן זאב את המילים, כדי להופכו משיר ילדים לשיר פופ.

צח הפעיל לחצים על רשות השידור כדי להגדיל את מספר המשתתפים בקדם מ-12 ל-14 וכך יזהר כהן וגם דורון מזר השתתפו בתחרות. במהלך ההופעה בקדם, מול קהל חי, אחת הרקדניות התרגשה והקיאה ולכן נאלצה לעזוב את הבמה במהלך השיר, בתקופה זו הקדמים הוקלטו מראש ובזמן שהאמנים הופיעו היה סינכרון בין השידור החי לבין ההקלטה בטלוויזיה ובכל זאת השיר ניצח.

אכזבתם של יגאל בשן ועוזי חיטמן מכך שהגיעו רק למקום השני בתחרות הולידה שיר חדש שהשניים כתבו והלחינו - "אנחנו נשארים בארץ". בין מילות השיר שזורים רמזים לתחרות הקדם ולתוצאותיה, כמו למשל במילים הבאות: "חשבנו כמעט, עוד מעט, אורזים מזוודה,... בגלל נקודה, מטוס עולה עולה,... ואין לי נדודים של צועני, ככה זה להיות מקום שני."

#### השירים המשתתפים

#### שלב הניקוד

##### מגישי הניקוד

* באר טוביה - דני לוינשטיין
* חיפה - עמוס כרמלי
* קריית מלאכי - גבי ינון
* ירושלים - מנחם פרי
* כפר מסריק - מוטי עדן
* תל אביב - רפי גינת
* נתניה - בני עורי

## באירוויזיון
ישראל הופיעה ה-11 בסדר ההופעה, אחרי גרמניה ולפני איטליה. בתום ההצבעה ישראל קיבלה 93 נקודות והגיעה למקום ה-5 מתוך 19 מדינות שהשתתפו בתחרות. הצבעת חבר השופטים הישראלי העניקה את ה-12 נקודות שלה לנורווגיה.

בתחרות היו 5 מלווים-רקדנים ליזהר כהן, ביניהם הזמר אדם. במהלך הביצוע התקלקל המיקרופון של אחת המלוות, טלי סיני, גרושתו של הזמר אריק סיני, ובהמשך גם נפל והתדלדל על החוט במשך דקה ארוכה, עד שהרקדנית הצליחה להטמין אותו בשמלתה בלי שהקהל ישים לב.

### נקודות שהוענקו לישראל

### נקודות שישראל העניקה

## ראו גם

* ישראל באירוויזיון
* קדם-אירוויזיון
* אירוויזיון 1985

## קישורים חיצוניים

* קדם אירוויזיון, באתר הפסטיבלים
* 
* 
* 
* 
* 
* Israel 1985, באתר esc history
* 
* 

## הערות שוליים

קטגוריה:ישראל באירוויזיון
קטגוריה:1985 במוזיקה
קטגוריה:1985 בישראל
קטגוריה:מדינות באירוויזיון 1985
עמק טרנאבאוט

**עמק טֶרְנְאֶבַּאוּט** (באנגלית: **Turnabout Valley**) הוא עמק חשוף מקרח בחלקו בין הר פינגר לבין הר פירמיד בהרי קווטרמיין, בארץ ויקטוריה שבאנטארקטיקה.

גובהו של העמק 1,630 מטרים מעל פני הים.
## היסטוריה
### מקור השם
שמו של העמק ניתן לו על ידי משלחת החקר האנטארקטית של אוניברסיטת ויקטוריה של ולינגטון (VUWAE), שחקרה את אנטארקטיקה בין השנים 1958–1959.

## לקריאה נוספת
• B. C. McKELVEY and P. N. WEBB, **[https://www.tandfonline.com/doi/pdf/10.1080/00288306.1959.10422765 GEOLOGICAL INVESTIGATIONS IN SOUTH VICTORIA LAND, ANTARCTICA]**, Department of Geology, Victoria University of Wellington 

• **[https://books.google.co.il/books?id=PQg4AAAAIAAJ&pg=PA722&lpg=PA722&dq=%22Turnabout+Valley%22&source=bl&ots=SkPH1I_eIs&sig=6VRbBV4FPLpu3rz02sCA4Fc5qGs&hl=it&sa=X&ved=2ahUKEwiH1MWDz63dAhUK66QKHd24BmYQ6AEwB3oECAIQAQ#v=onepage&q=%22Turnabout%20Valley%22&f=false New Zealand Journal of Geology and Geophysics]**, P 722

## קישורים חיצוניים
* עמק טרנאבאוט באתר הסקר הגאולוגי של ארצות הברית
* עמק טרנאבואט באתר הגאזט האנטארקטי של ממשלת אוסטרליה
* תצלום לוויין

## הערות שוליים

קטגוריה:ערכים עם קואורדינטות
טרנאבאוט
ישראל באירוויזיון 1978

**[[ישראל באירוויזיון|ישראל]] השתתפה ב[[אירוויזיון 1978]]** עם השיר אבניבי בביצוע של יזהר כהן ולהקת אלפא ביתא בעיר פריז, בירת צרפת.

## לפני האירוויזיון
### פסטיבל הזמר והפזמון 1978
**[[פסטיבל הזמר והפזמון]] 1978** הייתה תחרות שירים שהופקה על ידי רשות השידור ושודרה בקול ישראל ובערוץ הראשון. בשנה זו שונה הפרס שניתן לזוכה בתחרות, לייצג את ישראל באירוויזיון 1978, ולראשונה השיר שייצג את ישראל נבחר בתחרות שירים מקדימה. בשנות ה-80 שם התוכנית לבחירת השיר הישראלי השתנה ל"לקראת אירוויזיון" ובהמשך ל"קדם אירוויזיון".

בשנה זו שונה הפרס שניתן לזוכה בתחרות, לייצג את ישראל באירוויזיון 1978, ולראשונה השיר שייצג את ישראל נבחר בתחרות שירים מקדימה.

התחרות התקיימה ב-11 בפברואר 1978 בתיאטרון ירושלים בירושלים בהנחיית רבקה מיכאלי. העורך והמפיק של התחרות היה חנוך חסון והבמאי היה יוסי צמח.

בחלק האומנותי השתתפו שוקולד מנטה מסטיק, מוטי גלעדי בסדרת חיקויים, להקת שלום 78 בניהולו של גברי לוי ושלישיית הגשש החיוור.

השיר "נסיך החלומות" שביצעה גלי עטרי בתחרות זו, הוצע שנה קודם לכן לאילנית לייצוג ישראל באירוויזיון 1977, אך לבסוף ועדה של רשות השידור בחרה את השיר "אהבה היא שיר לשניים".

במקור השיר אבאניבי נכתב במקור לפסטיבל שירי הילדים, והוצע לפני פסטיבל הזמר והפזמון ללהקת הכל עובר חביבי, אך הם סירבו לשיר אותו. גם השיר הללויה הוצע ללהקה ב-1978, אך שלומית אהרון סירבה לשיר אותו, לבסוף השיר לא התקבל לפסטיבל ונשלח שוב שנה לאחר מכן לפסטיבל הזמר והפזמון 1979, התקבל ובוצע על ידי גלי עטרי וחלב ודבש.

בתום ההצבעה הגיעו שני השירים "אבניבי" ו"בלב אחד" יחד למקום הראשון לאחר שקיבלו מספר נקודות זהה - 66. השיר שנבחר לבסוף כשיר הזוכה היה זה שקיבל יותר פעמים 12 נקודות.

השיר הזוכה, אבניבי, נשלח לייצג את ישראל באירוויזיון, וזכה במקום הראשון גם בתחרות האירוויזיון שנערכה בפריז.

#### השירים המשתתפים

#### החלק האומנותי
את החלק האומנותי מילאו שוקולד מנטה מסטיק, מוטי גלעדי, בהמשך הופיעו להקת המחול הייצוגית של ישראל "שלום 78" בהדרכת גברי לוי ולבסוף גברי בנאי, שייקה לוי וישראל פוליאקוב שהם "הגשש החיוור".

## באירוויזיון
ישראל הופיעה ה-18 בסדר ההופעה, אחרי לוקסמבורג ולפני אוסטריה. בתום ההצבעה ישראל קיבלה 157 נקודות וזכתה בתחרות. הצבעת חבר השופטים הישראלי העניקה את ה-12 נקודות שלה להולנד.

### נקודות שהוענקו לישראל

### נקודות שישראל העניקה

## ראו גם
* ישראל באירוויזיון
* פסטיבל הזמר והפזמון
* אירוויזיון 1978

## קישורים חיצוניים
* פסטיבל הזמר והפזמון, באתר הפסטיבלים
* 
* 
* 
* Israel 1978, באתר esc history
* 

## הערות שוליים

קטגוריה:ישראל באירוויזיון
קטגוריה:מדינות באירוויזיון 1978
קטגוריה:1978 בישראל
1978
בד"ץ מהדרין

**בד"צ מהדרין** הוא מערך כשרות פרטי, בראשות הרב אברהם רובין, רב ומורה צדק בעיר רחובות.
ממוזער|סמל הבד"ץ
## רקע
בתחילת שנות ה-90 של המאה ה-20 מונה הרב רובין על ידי הרב שמחה קוק, רב העיר רחובות, לנהל את מחלקת הכשרות במועצה הדתית של העיר, ולאחר מכן ניהל את מחלקת המהדרין. בתקופה זו מערכת הכשרות העירונית פעלה בשיתוף פעולה עם מערך הכשרות של OU. לאחר מספר שנים שיתוף הפעולה הופסק, ובעקבות זאת הקימו הרבנים קוק ורובין את הבד"ץ, כמערכת כשרות פרטית בעיר. על אף שקוק ורובין ניהלו מערכת כשרות ממשלתית, התיר להם המשרד לשירותי דת לנהל מערכת כשרות מקבילה. בסוף העשור הראשון של המאה ה-21 קבע מבקר המדינה מיכה לינדנשטראוס, כי ההפעלה הכפולה אינה חוקית, ומהווה ניגוד עניינים פסול. בעקבות כך, פרש הרב קוק מהבד"ץ, והרב רובין עזב את המועצה הדתית.

בשנת תש"ע החל במתן השגחה לחלק ממוצרי מחלבת שטראוס שהיו עד אז תחת השגחתו של הרב משה יהודא ליב לנדא. בחודש שבט תש"ע הודיע הרב לנדא על הסרת השגחתו מכלל מוצרי מחלבת שטראוס, ומוצרי המחלבה כולם עברו להשגחתו של הרב רובין.

הבד"ץ מספק גם אישורים לשימוש בשבת במכשירי חשמל, כמיני-בר מים ומזגנים.

בין החברות המשתמשות בשרותי ההשגחה של הבד"ץ נמנות יקבי כרמל, יפאורה-תבורי, שטראוס גרופ, מחלבות גד, אלקטרה מוצרי צריכה ועוד.

## קישורים חיצוניים
* בד"ץ מהדרין, באתר "עולם התורה"
* בד"ץ מהדרין, באתר JDN
*הרב אברהם ישראל רובין בשיחה נדירה על כשרות ודרכי ההוראה מגדולי ישראל אתר דרשו
## הערות שוליים

מהדרין
קטגוריה:רחובות: חברות
מרגלים לא רגילים

**מרגלים לא רגילים** (באנגלית: **Spies in Disguise**, בתרגום חופשי לעברית: "**מרגלים בתחפושת**") הוא סרט מדע בדיוני, קומי אמריקאי, בהנפשה ממוחשבת של חברת Blue Sky Studios, בהפצת פוקס המאה ה-20. הסרט מבוסס על הסרטון הקצר "Pigeon: Impossible".

הסרט יצא לאקרנים ב-25 בדצמבר 2019. זה הסרט הראשון של "בלו סקיי", בהפצת חברת וולט דיסני בעקבות רכישת פוקס המאה ה-20. הסרט היה גם סרט האנימציה האחרון שיצא תחת השם פוקס המאה ה-20, לפני שחברת וולט דיסני שינתה את שם הסטודיו לאולפני המאה ה-20.

בנוסף, זהו הסרט האחרון שנוצר באולפני Blue Sky Studios עקב סגירתו באפריל 2021.

## תקציר העלילה
לאנס סטרלינג הוא מרגל, כלומר הסוכן המגניב ביותר בעולם, כי הוא כל יכול. הוא פוגש רשעים ותמיד מנצח אותם. אבל אז מגיע הרשע שברשעים, ומסיבה לא ברורה, בעקבות אירוע שהתקיים בעבר בין שניהם, הרשע מחליט לנקום בו ובחבריו למקצוע. הוא גם משתמש בדרך ערמומית מאוד; הוא לוקח על עצמו מסיכה בדמותו של לאנס סטרלינג, במטרה לבלבל את האויבים שלו. בינתיים, לאנס סטרלינג יוצא למשימה; הוא צריך למצוא מזוודה. הוא מביא את המזוודה לסוכנות, אבל אז מתברר שהמזוודה ריקה. ענף אחר של מרגלים ואנטי מרגלים נכנס לתמונה; הם מאשימים את סטרלינג על כך שגנב מהמזוודה את כל החומר שהיה בה, כאשר למעשה מי שגנב אותה הוא האיש עם המסכה של סטרלינג. כאן נכנס לתמונה הגאון וולטר הצעיר, שכולם מכנים אותו "המוזר", משום שהוא מסוגל להמציא את ההמצאות המוזרות והייחודיות ביותר על מנת להציל את העולם.

## דמויות ומדבבים

##### בגרסת המקור (אנגלית)
***לאנס סטרלינג** – ויל סמית'
***וולטר בקט** – טום הולנד
***מארסי קאפל** – ראשידה ג'ונס
***רוקי בקט** – בן מנדלסון
***אדית' "עיניים" בראון** – קארן גילאן
***"אוזניים"** – די ג'יי חאלד
***קאמורה** – מאסי אוקה
***פנלופה בקט** – רייצ'ל ברוסנהאן

##### בגרסה העברית
לאנס סטרלינג - אסף פריינטא

וולטר בקט - יהונתן מגון
מארסי - דקלה הדר
קיליאן - מתי אטלס
קימורה - ניר ברק
ג'וי - ענת ניב
אוזן - איתמר זוהר
עין יעל יקל
ג'רלדין - נורית בנאי קורן
וונדי בקט - שירלי לילו
וולטר בקט הילד - אדם זילברמן
קול מחשב - צליל-חן זקס

## הפקה

ב-9 באוקטובר 2017, הוכרז כי הפקת הסרט תבוסס על סרטון האנימציה הקצר "Pigeon: Impossible", ושויל סמית' וטום הולנד ידבבו את הדמויות הראשיות.

## קישורים חיצוניים

* 

* 
* , הסרטון הקצר עליו מבוסס הסרט

## הערות שוליים

קטגוריה:סרטי 2019
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי אנימציה ממוחשבת
קטגוריה:סרטים באנגלית
קטגוריה:סרטי ריגול
קטגוריה:סרטי קומדיה
קטגוריה:ונציה בקולנוע
קטגוריה:סרטי פוקס המאה ה-20
קטגוריה:סרטי Blue Sky
קטגוריה:סרטי אנימציה של פוקס המאה ה-20
בקתת ניל קולגאן

**בקתת ניל קולגאן** (באנגלית: **Neil Colgan Hut**) היא בקתה אלפינית, הניצבת על קרחון פיי, בשטח הפארק הלאומי קוטניי, בהרי הרוקי הקנדיים, בפרובינציית קולומביה הבריטית שבקנדה.

הבקתה ממוקמת על קו פרשת המים של אמריקה, במעבר ההרים בין הר ליטל והר בואולן - פסגות המשקיפות על עמק עשר הפסגות.

הבקתה היא המבנה הגבוה ביותר מעל פני הים בקנדה, בגובה 2,957 מטרים מעל פני הים, והיא נחשבת כמבנה בעל חשיבות היסטורית.

הבקתה מיועדת למטפסי ההרים באזור, ומתוחזקת על ידי המועדון האלפיני של קנדה.

הבקתה יכולה להכיל 18 מטיילים בחודשי הקיץ ו-16 מטיילים בחורף, ויש בה מטבח עם תנור ומנורות גז, ושירותים.

ניתן להגיע לבקתת ניל קולגאן בטיפוס של כ-4 עד 6 שעות מבקתת פיי, או טיפוס של 8 עד 12 שעות מאגם מוריין.

## ראו גם
* בקתת פיי
* עמק של עשר פסגות

## לקריאה נוספת
• Lynn Martel, **[https://books.google.co.il/books?id=kWUwVdKDeh4C&pg=PA76&lpg=PA76&dq=%22Neil+Colgan+Hut%22&source=bl&ots=Nrm2n6oZLR&sig=ILdr670SV24lo63uQPSF7796Wzk&hl=it&sa=X&ved=2ahUKEwjJluCK2q3dAhWiposKHRdFCdc4HhDoATAJegQIAhAB#v=onepage&q=%22Neil%20Colgan%20Hut%22&f=false Tales and Trails: Adventures for Everyone in the Canadian Rockies]**, P 76, 90, 

• The American Alpine Club Golden, The American Alpine Club Banff, **[https://books.google.co.il/books?id=8trggd3-c8sC&pg=PA7&lpg=PA7&dq=%22Neil+Colgan+Hut%22&source=bl&ots=znjkxMoUMr&sig=IcUUJPdEN0Ms_YNa3KiGorCeIOg&hl=it&sa=X&ved=2ahUKEwjJluCK2q3dAhWiposKHRdFCdc4HhDoATAHegQIAxAB#v=onepage&q=%22Neil%20Colgan%20Hut%22&f=false Accidents in North American Mountaineering 2004]**, P 7

• Andrew Hempstead, **[https://books.google.co.il/books?id=diw4DgAAQBAJ&pg=PT708&lpg=PT708&dq=%22Neil+Colgan+Hut%22+importance&source=bl&ots=YhEPDhUI15&sig=yZDVVz4bmmqCrCAyaZP5fVix71k&hl=it&sa=X&ved=2ahUKEwjEz__t263dAhWDlYsKHdX3Cec4ChDoATAJegQIABAB#v=onepage&q=%22Neil%20Colgan%20Hut%22%20importance&f=false Moon Canadian Rockies: Including Banff & Jasper National Parks]**

## קישורים חיצוניים
* 
* אתר המועדון האלפיני של קנדה
* מידע על בקתה באתר trailpeak
* מידע על הבקתה באתר backcountryhuts
* מפות ותיאור מסלולי הטיפוס לבקתה
* תיאור מסלול פרן המוביל לבקתת ניל קולגאן באתר summitpost
* תיאור השהייה בבקתת ניל קולגאן
* 
** וידאו של טיפוס אל הבקתה

## הערות שוליים

קטגוריה:הפארק הלאומי קוטניי
ניל קולגאן
קירגיזסטן במשחקים האולימפיים לנוער

**[[קירגיזסטן]]** משתתפת בכל ה**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הקירגיזסטנים שבעה מדליות, מתוכן מדליית זהב יחידה. קירגיזסטן משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי קירגיזסטני במדליה במשחקי החורף.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של קירגיזסטן למשחקים האולימפיים לנוער הייתה לאולימפיאדת הנוער סינגפור. המשלחת כללה שמונה ספורטאים שהתחרו בשישה ענפי ספורט. המשלחת זכתה בשלושה מדליות, מתוכן מדליית זהב יחידה. המשלחת הגיעה להישגים נאים בענפים היאבקות עם זכייה במדליית זהב בקטגוריית משקל עד 58 ק"ג נערים בסגנון יווני-רומי ומדליית ארד בקטגוריית משקל עד 50 ק"ג נערים בסגנון יווני-רומי, ובג'ודו עם זכייה במדליית ארד בקטגוריית משקל עד 100 ק"ג נערים. בענף האגרוף ספורטאי המשלחת דורגה במקום הרביעי בקטגוריית משקל חצי-כבד נערים. ספורטאי המשלחת התחרו גם בענפים קאנו/קיאק, קרב חמש מודרני ושחייה אולם לא הגיעו להישגים גבוהים.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה שבעה ספורטאים שהתחרו בשישה ענפי ספורט. המשלחת זכתה במדליית כסף יחידה בענף הג'ודו בקטגוריית משקל עד 100 ק"ג נערים. אולם, בניגוד לאולימפיאדת הנוער סינגפור, ספורטאי המשלחת לא הגיעו להישגים בענפים הרמת משקולות, קאנו/קיאק, קליעה, קרב חמש מודרני ורכיבה אך לרב סיימו במקומות האחרונים.

### משחקי החורף
קירגיזסטן השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה ספורטאי יחיד שהתחרה בענף סקי למרחקים. הספורטאי לא הגיע להישגים משמעותיים. המשלחת לאולימפיאדת הנוער לילהאמר כללה ספורטאית יחידה שהתחרתה בענף ביאתלון. הספורטאית סיימה במקומות האחרונים והשתתפותה הייתה סמלית.

## מדליות

### מדליות לפי משחקים

width="20px"|

### מדליות לפי ענף

## ראו גם
* קירגיזסטן במשחקים האולימפיים
* קירגיזסטן במשחקים הפאראלימפיים

קטגוריה:קירגיזסטן: ספורט
קטגוריה:מדינות במשחקים האולימפיים לנוער
ישראל באירוויזיון 1979

**[[ישראל באירוויזיון|ישראל]] השתתפה ב[[אירוויזיון 1979]]** עם השיר הללויה, בביצועה של להקת חלב ודבש (סולנית גלי עטרי). האירוע התקיים לראשונה אי פעם, בישראל, בבנייני האומה בירושלים.

## לפני האירוויזיון
### פסטיבל הזמר והפזמון 1979
**[[פסטיבל הזמר והפזמון]] 1979** הייתה תחרות שירים שהופקה על ידי רשות השידור ושודרה בקול ישראל ובערוץ הראשון. בשנה זו בדומה לשנה קודמת הפרס שניתן לזוכה בתחרות, לייצג את ישראל באירוויזיון 1979.

התחרות התקיימה ב-27 בינואר 1979 בבנייני האומה בירושלים בהנחיית רבקה מיכאלי. המנצח על התזמורת יצחק גרציאני והמפיק והעורך של התחרות חנוך חסון וגיל אלדמע. התחרות שודרה בשחור לבן.

השיר "הללויה" במקור נשלח לפסטיבל הזמר והפזמון 1978 בביצוע של להקת הכל עובר חביבי, אך לא התקבל לתחרות. בשנה זו הוצע שוב ללהקה להגיש את השיר בשנית, אך שלומית אהרון סירבה להצעה. במקביל גלי עטרי הגישה את השיר שמש אדומה, אך הוא לא התקבל לתחרות. לאחר מכן קובי אשרת הציע לעטרי לשיר את הללויה עם להקת חלב ודבש בהתחלה התלבטה ולבסוף החליטה שתשיר אותו. הלהקה חלב ודבש מורכבת מראובן גבירץ, שמוליק בילו, יהודה תמיר והזמרת גלי עטרי. זה הרכב שהוקם במיוחד בשביל השיר הללויה לפסטיבל. השיר הללויה זכה במקום הראשון בפסטיבל, נשלח לייצג את ישראל באירוויזיון, וזכה במקום הראשון גם בתחרות האירוויזיון שנערכה בירושלים.

#### השירים המשתתפים

#### החלק האומנותי
את החלק האומנותי מילאו להקת המחול הייצוגית "שלום 79" בהדרכת גברי לוי ולבסוף הופיעו גדי יגיל וחנה לסלאו.

## באירוויזיון
ישראל הופיעה ה-10 בסדר ההופעה, אחרי גרמניה ולפני צרפת באירוויזיון. בתום ההצבעה ישראל קיבלה 125 נקודות והגיעה למקום ה-1 מתוך 19 מדינות שהשתתפו ואף זכתה בתחרות. הצבעת חבר השופטים הישראלי העניקה את ה-12 נקודות שלה לדנמרק.

### נקודות שהוענקו לישראל

### נקודות שישראל העניקה

## ראו גם
* ישראל באירוויזיון
* פסטיבל הזמר והפזמון
* אירוויזיון 1979

## קישורים חיצוניים
* פסטיבל הזמר והפזמון, באתר הפסטיבלים
* 
* 
* 
* Israel 1979, באתר esc history
* 
* 

## הערות שוליים

קטגוריה:ישראל באירוויזיון
קטגוריה:מדינות באירוויזיון 1979
קטגוריה:גלי עטרי
1979
קטגוריה:1979 בישראל
פלא של פארק

**פלא של פארק** (באנגלית: **Wonder Park**) הוא סרט הרפתקאות קומי אמריקאי-ספרדי בהנפשה ממוחשבת של אולפני סרטי פרמאונט וניקלודיאון. את הסרט ביים בפועל דילן בראון. הסרט יצא לאקרנים במרץ 2019 בהפצת פרמאונט. בסרט דיבבו בריאנה דנסקי, מתיו ברודריק, ג'ניפר גארנר, קינן תומפסון, קן ג'ונג, מילה קוניס, ג'ון אוליבר, דייוויד קרוס וריצ'רד קיינד.

בינואר 2018 פוטר במאי הסרט, דילן בראון, על ידי אולפני סרטי פרמאונט לאחר שהתקבלו מספר תלונות נגד בראון בגין התנהגות בלתי הולמת. מכיוון שההפקה הושלמה ברובה הוחלט לא לשכור במאי מחליף ולא ניתן לאף אדם קרדיט רשמי על בימוי הסרט.

## עלילה
ילדה יצירתית בשם ג'ון מוצאת פארק שעשועים מופלא וקסום מלא במתקנים מופלאים.

## מדבבים באנגלית ובעברית
בימוי דיבוב עברי: אלדד ירון

הפקת דיבוב - NDG Studios

* בריאנה דנסקי/איילה פלדמן/מעיין עדן בתפקיד ג'ון, ילדה סקרנית ויצירתית
*סופיה מאלי בתפקיד מאלי הצעירה
*קן הדסון קמפבל/סער בדישי בתפקיד בומר, דב כחול
*גיא גולדברג בתפקיד באנקי, חבר של ג'ון
*ג'ניפר גארנר בתפקיד אמא
*מתיו ברודריק בתפקיד אבא
*קינן תומפסון בתפקיד גאס
*קן ג'ונג בתפקיד קופר
*מילה קוניס/רוית יעקב בתפקיד גרטה, חזירת יבלות
*ג'ון אוליבר/גלעד קלטר בתפקיד סטיב, דורבן
*נורברט לאו באטז/ישראל קטורזה בתפקיד פינאט, קוף

## הפצה
פלא של פארק יצא לאקרנים ב-15 במרץ 2019 על ידי חברת סרטי פרמאונט.

הטיזר הטריילר הראשון יצא ב-9 ביולי 2018.

## קישורים חיצוניים

* 
* קדימון מדובב של הסרט

## הערות שוליים

קטגוריה:סרטי 2019
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי אנימציה ממוחשבת
קטגוריה:סרטי הרפתקאות
קטגוריה:סרטים באנגלית
קטגוריה:סרטי פרמאונט
קטגוריה:סרטי אנימציה של ניקלודיאון
קטגוריה:סרטי אנימציה של פרמאונט
מונגוליה במשחקים האולימפיים לנוער

**[[מונגוליה]]** משתתפת בכל ה**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). לאורך השנים צברו ספורטאי הנוער המונגולים שישה מדליות, מתוכן שתי מדליות זהב. מונגוליה משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי מונגולי במדליה במשחקי החורף.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של מונגוליה למשחקים האולימפיים לנוער הייתה לאולימפיאדת הנוער סינגפור. המשלחת כללה 11 ספורטאים שהתחרו בשבעה ענפי ספורט. המשלחת זכתה בשתי מדליות זהב. המשלחת הגיעה להישגים נאים בענפים התעמלות עם זכייה במדליית זהב בתרגיל הקפיצות לנערים וסיום במקום החמישי בגמר תרגיל הטבעות, והיאבקות עם זכייה במדליית זהב בקטגוריית משקל עד 60 ק"ג נערות בסגנון חופשי. בענף הג'ודו המשלחת דורגה במקום החמישי בקטגוריית משקל עד 66 ק"ג נערים. ספורטאי המשלחת התחרו גם בענפים אגרוף, אתלטיקה, טריאתלון ושחייה אך לא הגיעו להישגים משמעותיים.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה חמישה ספורטאים שהתחרו בארבעה ענפי ספורט. המשלחת זכתה במדליית כסף יחידה. המשלחת הגיעה להישגים בענפים היאבקות עם זכייה במדליית כסף בקטגוריית משקל עד 46 ק"ג נערות בסגנון חופשי, הרמת משקולות עם דירוג במקום הרביעי בקטגוריית משקל עד 63 ק"ג נערות וקליעה בה העפילה לגמר ודורגה במקום השמיני בירי מ-10 מטרים ברובה אוויר לנערות. ספורטאי המשלחת התחרו גם בענף הג'ודו אך לא הגיעו להישגים משמעותיים.

### משחקי החורף
מונגוליה השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה שני ספורטאים שהתחרו בשני ענפי ספורט. ספורטאי המשלחת לא הגיעו להישגים משמעותיים בענפים החלקה מהירה וסקי למרחקים. המשלחת לאולימפיאדת הנוער לילהאמר מנתה שני ספורטאים שהתחרו בשני בענף. בדומה לאולימפיאדת הנוער אינסברוק, המשלחת לא הגיעה להישגים בענפים החלקה מהירה וסקי למרחקים.

## מדליות

### מדליות לפי משחקים

width="20px"|

### מדליות לפי ענף

## ראו גם
* מונגוליה במשחקים האולימפיים
* מונגוליה במשחקים הפאראלימפיים

קטגוריה:מונגוליה: ספורט
קטגוריה:מדינות במשחקים האולימפיים לנוער
פוקימון: הבלש פיקאצ'ו

**פוקימון: הבלש פיקאצ'ו** (באנגלית: **Pokémon Detective Pikachu**) הוא סרט לייב-אקשן מסוגת פנטזיה, מדע בדיוני וקומי אמריקאי-יפני, דובר-אנגלית, שיצא לאקרנים ב-9 במאי 2019. הסרט מבוסס על משחק המחשב "פיקאצ'ו הבלש" משנת 2016, והוא הסרט הראשון בזיכיון פוקימון המשלב אנימציה ולייב אקשן. הסרט הוא מיזם משותף בין ארצות הברית ויפן שמופק באולפנים אולפני לג'נדרי, האחים וורנר, חברת פוקימון, וטוהו.

בסרט מככבים: ראיין ריינולדס (בקולו של הבלש פיקאצ'ו), ג'אסטיס סמית', קתרין ניוטון, וקן ואטאנבה.

## תקציר העלילה
ביקום של פוקימון, טים גודמן (ג'אסטיס סמית') הוא מאמן פוקימונים לשעבר ובנו של הבלש הארי גודמן. כאשר אביו נעלם בתאונת מכוניות, טים הולך לעיר ריים ופוגש פיקאצ'ו (בקולו של ראיין ריינולדס) שעבד עם הארי ובאופן מפתיע יכול לתקשר עם טים. למרות זאת, הבלש פיקאצ'ו סובל במקרה קשה של אמנזיה, והשניים עובדים ביחד בשביל למצוא את אבא של טים, ובדרך פותרים תעלומות בעיר.

יוצרי הסרט חקרו בעלי חיים אמיתיים ו"הלבישו" את התנהגותם של הפוקימונים עליהם (דוגמה בולטת היא הסצנה בה להקת בלבזאורים הובילה את טים אל מיוטו על מנת שירפא את פיקאצ'ו, הליכתם והבעות פניהם נבנו על פי סרטונים של גורי בולדוג משחקים). (דמותו של מיסטר מיים נבנתה על דמותו טריג ווקנשו, פנטומימאי מניו זילנד).

## דמויות
***הבלש פיקאצ'ו** (ראיין ריינולדס) - פיקאצ'ו חכם ופיקח, אשר מסוגל לתקשר עם טים גודמן.
**ריינולדס מגלם גם את הארי גודמן, אביו האבוד של טים ובלש מפורסם בעיר ריים.
**איקואה אוטאני מדבבת את קולו הרגיל של פיקאצ'ו שנשמע על בני אדם אחרים.
***טים גודמן** (ג'אסטיס סמית') - נער צעיר המחפש את אביו האבוד, מסתובב יחד עם הבלש פיקאצ'ו.
**מקס פינצ'אם מגלם את טים הצעיר.
***לוסי סטיבנס** (קתרין ניוטון) - כתבת חדשות, מסתובבת עם פסיידאק

***הבלש יושידה** (קן ואטאנבה) - סמל של העיר ריים וחבר של הארי גודמן.
***סבאסטיאן** (עומר צ'אפארו) - מאמן פוקימון שמחזיק זירת לחימה לפוקימונים. מחזיק בצ'ריזארד.
*ביל ניי - הווארד קליפורד.
*סוקי ווטרהאוס - גברת נורמן.
*כריס גיר - רוג'ר קליפורד.
*ריטה אורה - דוקטור אן לורנט.

## הפצה
במקור הסרט אמור להיות מופץ על ידי סרטי יוניברסל. "פוקימון: הבלש פיקאצ'ו" יצא לאקרנים ב-9 במאי 2019 על ידי האחים וורנר וטוהו אשר הפיץ את הסרט ביפן.

## קישורים חיצוניים

*

*
*
* 

## הערות שוליים

קטגוריה:סרטי 2019
הבלש פיקאצ'ו
קטגוריה:סרטי מדע בדיוני
קטגוריה:סרטי פנטזיה
קטגוריה:סרטי מסתורין אמריקאיים
קטגוריה:סרטי האחים וורנר
קטגוריה:סרטי תלת-ממד
קטגוריה:סרטים המבוססים על משחקי וידאו
קטגוריה:סרטי בלשים
קטגוריה:סרטים מצוירים למחצה
קטגוריה:סרטי אנימציה ממוחשבת
קטגוריה:סרטי אולפני לג'נדרי
קטגוריה:סרטים על אמנזיה
קטגוריה:סרטי אנימציה על ידידות
קטגוריה:סרטים שצולמו בקולורדו
נפאל במשחקים האולימפיים לנוער

**[[נפאל]]** משתתפת בכל **[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). נפאל משתתפת גם במשחקי החורף האולימפיים לנוער. נפאל לא השתתפה באולימפיאדת הנוער לוזאן (2020). עד כה, אף ספורטאי נוער נפאלי לא זכה במדליה אולימפית לנוער. ההשתתפות של ספורטאי הנוער הנפאלים היא בעיקר סמלית.

## השתתפות במשחקים
### משחקי הקיץ
המשלחת הראשונה של נפאל למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בשני ענפי ספורט. המשלחת התחרתה בענפים אתלטיקה וטאקוונדו וסיימה במקומות האחרונים. המשלחת לאולימפיאדת הנוער נאנג'ינג מנתה שני ספורטאים שהתחרו בשני ענפים ספורט. ספורטאי המשלחת התחרו בענפים אתלטיקה ובדמינטון והשתתפותם הייתה סמלית.

### משחקי החורף
נפאל השתתפה במשחקי החורף האולימפיים לנוער החל מאולימפיאדת הנוער אינסברוק ושלחה משלחת המונה ספורטאי יחיד שהתחרה בענף הסקי אלפיני שלא הגיע להישגים משמעותיים. המשלחת לאולימפיאדת הנוער לילהאמר כללה ספורטאי יחיד ששתחרה בענף הסקי אלפיני אך לא הצליח לסיים את מסלול הסלאלום והסלאלום הענק.

## ראו גם
* נפאל במשחקים האולימפיים
* נפאל במשחקים הפאראלימפיים

קטגוריה:נפאל: ספורט
קטגוריה:מדינות במשחקים האולימפיים לנוער
מלזיה במשחקים האולימפיים לנוער

**[[מלזיה]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). לאורך השנים צברו ספורטאי הנוער המלזים שישה מדליות, מתוכן שתי מדליות זהב. מלזיה משתתפת במשחקי החורף החל מאולימפיאדת הנוער לילהאמר (2016). אולם, עד כה לא זכה ספורטאי נוער אולימפי מלזי במדליה במשחקי החורף.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של מלזיה למשחקים האולימפיים לנוער הייתה לאולימפיאדת הנוער סינגפור. המשלחת כללה 13 ספורטאים שהתחרו בשישה ענפי ספורט. המשלחת זכתה בשתי מדליות כסף. המשלחת הגיעה להישגים נאים בענף הקפיצה למים עם זכייה בשתי מדליות כסף בקפיצה ממקפצה גמישה מ-3 מטר וקפיצה מפלטפורמה קשיחה מ-10 מטר נערות והעפלה לגמר וסיום במקום השביעי בקפיצה ממקפצה גמישה מ-3 מטר וקפיצה מפלטפורמה קשיחה מ-10 מטר נערים. ספורטאי המשלחת קצרו הישגים גם בענפים התעמלות עם העפלה לגמר ודירוג במקום הרביעי בתחרות התעמלות אמנותית ליחידות, בבדמינטון עם סיום במקום הרביעי בטורניר הנערים והעפלה לרבע הגמר בטורניר הנערות, ובאתלטיקה עם העפלה לגמר ודירוג במקום השמיני בקפיצה לגובה נערים. המשלחת התחרתה גם בענפים הרמת משקולות, שחייה ושיט אך לא הגיעה להישגים משמעותיים.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג הייתה המשלחת הגדולה ביותר שמלזיה שלחה עד כה ומנתה עשרים ספורטאים שהתחרו ב-11 ענפי ספורט. המשלחת זכתה בשתי מדליות. בדומה לאולימפיאדת הנוער סינגפור, המשלחת הגיעה להישגים נאים בענף הקפיצה למים עם זכייה במדליית כסף בקפיצה מפלטפורמה קשיחה מ-10 מטר נערות ומדליית ארד בקפיצה ממקפצה גמישה מ-3 מטר נערות. ספורטאי המשלחת העפילו בענף האתלטיקה לגמר קפיצה משולשת נערות ודורגו במקום החמישי. המשלחת קצרה הישגים גם בענפים בדמינטון עם העפלה לרבע גמר בטורניר היחידים לנערים, בשיט בה דורגו במקום השישי בטורניר הנערות ובמקום השמיני בטורניר הנערים לשיוט במפרשית מסוג ביט. בענף ההתעמלות המשלחת דורגה במקום ה-18 בקרב רב נערים בהתעמלות מכשירים, אך העפילה לגמרים בתרגילים מקבילים בה דרוגה במקום השביעי וסוס סמוכות בה דורגה במקום השמיני. ספורטאי המשלחת לא הגיעו להישגים בענפים גולף, טאקוונדו, קליעה, קשתות, רכיבה ושחייה אך לרב סיימו במקומות האחרונים.

### משחקי החורף
מלזיה השתתפה לראשונה במשחקי החורף האולימפיים לנוער באולימפיאדת הנוער לילהאמר ושלחה משלחת המונה ספורטאי יחיד שהתחרה בענף החלקה אמנותית. הספורטאית דורגה במקום האחת עשרה.

## מדליות

### מדליות לפי משחקים

width="20px"|

### מדליות לפי ענף

## ראו גם
* מלזיה במשחקים האולימפיים
* מלזיה במשחקים הפאראלימפיים

קטגוריה:מלזיה: ספורט
קטגוריה:מדינות במשחקים האולימפיים לנוער
חיים נסים

**חיים נסים** (נולד ב-10 במרץ 1963) הוא קצין בדרגת תת-ניצב במשטרת ישראל כיהן כמפקד היחידה הארצית לחקירת פשיעה חמורה ובינלאומית (יאחב"ל).
בנוסף על תפקידו כמפקד יאחב״ל, משמש כסגן מפקד להב.

## ביוגרפיה
נסים התגייס ב-1981 לצה"ל ושירת בגדוד 601 של חיל ההנדסה הקרבית. בשנת 1984 התגייס למשטרת ישראל והחל את שירותו במחוז ירושלים כבלש וכרכז מודיעין. בשנת 1991 יצא לקורס קצינים, בסיומו ביצע מגוון תפקידי פיקוד מבצעיים במחוז ירושלים ביניהם סגן מפקד היחידה למקומות קדושים, הקמה ופיקוד על מערך מב"ט 2000, ראש מפלג סמים וראש ענף מודיעין. בשנת 2011 מונה למפקד ימ"ר ש"י שם הקים את מפלג הפשיעה הלאומנית. בשנת 2013 קודם לדרגת ניצב-משנה. כמפקד ימ"ר ש"י הוביל חקירת פרשיות לאומניות רגישות שמהבולטות בהן היו הצתת כנסיית הלחם והדגים והפיגוע בדומא. ב-2016 מונה לראש זרוע חשיפה בלהב 433 ביחידה למאבק בפשיעה הכלכלית (יאל"כ).

באוקטובר 2018 קודם לדרגת תת-ניצב ומונה לראש היחידה הארצית לחקירת פשיעה חמורה ובינלאומית בלהב 433.
בנוסף על תפקידו כמפקד יאחב״ל, משמש כסגן ר׳ להב.

## חיים אישיים
נסים בעל תואר ראשון בהיסטוריה ותואר שני בחינוך. הוא נשוי ואב לשלושה.

## הערות שוליים

קטגוריה:ראשי היחידה הארצית לחקירת פשיעה חמורה ובינלאומית
קטגוריה:תתי-ניצבים במשטרת ישראל
קטגוריה:חיילי חיל ההנדסה הקרבית
קטגוריה:ישראלים שנולדו ב-1963
מרדכי בן ג'ו

הרב **מרדכי בן ג'ו** (בשפת המקור: **Mardo Chee Bengio**; ה'תקפ"ז, 1827– כ"ו בטבת ה'תרע"ז, 1917) היה מורה צדק, אב בית הדין ורבה של טנג'יר שבמרוקו במשך כ-60 שנים.

## קורותיו
נולד בשנת ה'תקפ"ז (1827) בטנג'יר שבמרוקו לאורו ולרב יוסף בן ג'ו, צאצאו של הרב מרדכי בן ג'ו הראשון, שכיהן כמורה צדק בעיר.

בצעירותו למד אצל סבו, הרב משה בן ג'ו, וכשבגר נישא לשרה לארידו, ועמד בראשות ישיבה מקומית.

### רבנותו
לאחר שהוסמך לרבנות על ידי הרב יצחק בן וואליד, ולאחר פטירת סבו ואביו במגפת כולרה שהתחוללה בעיר בשנת 1855, נבחר באותה שנה לכהן כאב בית הדין וכרבה של טנג'יר. במסגרת רבנותו התכתב עם חכמי מרוקו ואלג'יריה, כדוגמת רבי יצחק בן וואליד, רבי יוסף בן וואליד, רבי שמואל נהון, ורבי יוסף משאש.

בשנת 1863 אירח את משה מונטיפיורי בביתו, בעת שהאחרון ביקר במרוקו.

פעל לפתיחת בתי ספר ואגודות ציבוריות, והנהיג תיקונים בקהילה לפי צורך השעה ולאור ההלכה, כגון ביטול החרם של סבו על היוצאים מתחום העירוב בשבת ואיסור על חתונת מבוגרים עם צעירות.

### יחסו לכי"ח
נמנה עם מייסדי בית הספר הראשון של חברת כל ישראל חברים בטנג'יר בשנת 1862, ועם זאת, יחסו לחברת "כל ישראל חברים" היה מורכב. הוא קיבל את פתיחת בתי הספר שלהם בטנג'יר וראה את היתרון בשילוב לימודי החול, כנאמר במכתבו למנהל בית הספר:

עם זאת, לא היסס להיאבק ואף להשבית את הלימודים לשבעה חודשים (בחודשים אפריל–נובמבר) בשנת 1887, על רקע החיסרון בלימודי הקודש בבתי הספר של כי"ח. לאחר התכתבות ענפה בין רבי מרדכי להנהלת כי"ח סוכם כי יובאו מורים מתאימים שילמדו לימודי קודש. אחד המורים החדשים כתב בעיתון "הצפירה":

בה' באלול 1880 ייסד בטנג'יר את בית הכנסת "עץ חיים", שהיה פעיל עד לשנת 1982, ומשנת 1994 פועל בו מוזיאון בשם "Fondation Lorin" .

מלבד ייסוד ועד הקהילה, בשנת 1912 ייסד בטנג'יר את אגודת "תורה וחיים".

הלך לעולמו בטנג'יר ב-20 בינואר 1917 (כ"ו בטבת ה'תרע"ז) ונקבר בבית הקברות היהודי המקומי.

על שמו הוקם מוסד ליתומים יהודים בטנג'יר, ובית הכנסת שייסד קיבל את שמו לאחר פטירתו.

לאחר פטירתו, התמנו שני תלמידיו להנהגת קהילת טנג'יר, רבי יהודה בן שימול שבלט בסמכותו ההלכתית, ורבי יהודה אזאנקוט שלימד והכשיר רבנים צעירים.

## חיבורו
הנותר מדרשותיו, פסקי דינו ופיוטים שכתב רוכזו תחת ספר אחד:
* **שו"ת רבי מרדכי בן ג'ו** - יצא לאור על ידי מכון מלכי רבנן, אשדוד תשע"ח.

## לקריאה נוספת
* שמעון ואנונו, **ארזי הלבנון - אנציקלופדיה לגאוני וחכמי יהדות ספרד והמזרח**, תשס"ו, חלק ג', עמ' 1505
*אליעזר בשן, '''ר' מרדכי בן יוסף ג'ו - בין שמרנות לקידמה''', באתר רמב"י

## קישורים חיצוניים
* Bengio, mordechai, באתר Brill References, בתוך Encyclopedia of Jews in the Islamic World
* מצבה של רבי מרדכי בנג'ו, טנג'יר, מרוקו הספרדית, 1983, באתר בית התפוצות
* Mordechai Bengio Rabbi of tangier, באתר Discovering Tangier
* Synagogue Rabbi Mordechai Bengio (Musée-Fondation Lorin), באתר Discovering Tangier
* 
* 

## הערות שוליים

קטגוריה:רבנים מרוקאים
קטגוריה:רבנים ראשיים
קטגוריה:אבות בתי דין
קטגוריה:ילידי 1825
קטגוריה:נפטרים ב-1917
פק"ל קפה

[שמאל|ממוזער|250px|פק"ל קפה הכולל [בלון גז, כוסות, ג'זווה, צנצנת לקפה ולסוכר וארגז לאחסונם]]
**פק"ל קפה** הוא מונח סלנג ישראלי שמקורו בעגה הצה"לית, המתאר ערכה להכנת קפה בתנאי שטח. הערכה כוללת לרוב ג'זווה (המכונה באופן שגוי פינג'אן), גזייה, גפרורים או מצית, קפה, סוכר, כוסות, כפית, מים ויכולה לכלול פריטים נוספים. פק"ל הקפה נפוץ מאוד בקרב חיילי צה"ל, ובפרט אצל משרתי מילואים, אך גם בקרב תרמילאים ומטיילים ככלל.

כחלק מהפולקלור הישראלי, פק"ל הקפה מופיע ביצירות שונות, בהן ספרים כמו "בכל מקום שהם" ו"כצל ציפור" וסדרות טלוויזיה כמו "כיפת ברזל".

## קישורים חיצוניים

* 

## הערות שוליים

קטגוריה:סלנג בצה"ל
קטגוריה:קפה
קטגוריה:ציוד מחנאות
קטגוריה:ערכות
ראש עיריית סבסטופול

**ראש עיריית סבסטופול** היה המשרה הבכירה ביותר בעיר סבסטופול, משנת 1800 ועד 2014, עת הוחלפה במשרת מושל סבסטופול.

תחילה נקרא התפקיד במרבית תקופת האימפריה הרוסית בשם "מושל כללי", ולאחר מכן כונה "יושב ראש המפלגה הקומוניסטית בסבסטופול". בתקופת השלטון האוקראיני נקרא תפקיד זה "ראש האדמיניסטרציה של סבסטופול". בעקבות סיפוח חצי האי קרים לרוסיה, התפקיד עבר שינויים והחל מאפריל 2014 נקרא בשם מושל סבסטופול.

## מבצר אחטיר (1800-1801)

## המחוז הצבאי של ניקולייב וסבסטופול (1802-1857)

## הממשל הצבאי בסבסטופול (1857-1865)

## ראש העיר סבסטופול (1872-1917)

## במלחמת אזרחים (1917-1920)

## הרפובליקה הסוציאליסטית הפדרטיבית, הסובייטית הרוסית (1920-1942)

## הרייך השלישי (1942-1943)

## הרפובליקה הסוציאליסטית הפדרטיבית הסובייטית הרוסית (1944-1954)

## הרפובליקה הסובייטית הסוציאליסטית האוקראינית (1954-1991)

## אוקראינה העצמאית

### ראשי הפרלמנט העירוני

## הפדרציה הרוסית

### ראשי הרשות המחוקקת

## הערות שוליים

## קישורים חיצוניים

* 

קטגוריה:ראשי עיריות באוקראינה
קטגוריה:מושלים וראשי עיריות ברוסיה
קטגוריה:סבסטופול
בית יורדי הים

ממוזער|שמאל|שלט המציין כי בית יורדי הים הוא אתר מורשת ועל ההיסטוריה של הבניין

**בית יורדי הים** (ידוע גם כ**בית הימאי** או **בית הימאים**) הוא מבנה היסטורי בעיר התחתית שבחיפה. הבניין נבנה בשנת 1935 על ידי אגודת המלחים הבריטים, ונועד לשמש כמקום לינה ומועדון עבור המלחים השוהים בנמל חיפה. הבניין תוכנן על ידי האדריכל בנימין חייקין ומוכר כאתר מורשת על ידי המועצה לשימור אתרי מורשת בישראל. טקס חנוכת הבית נערך ב-23 באפריל 1935 בנוכחות הנציב העליון סר ארתור ווקופ.

בית יורדי הים נמצא ברחוב הנמל 2/קפטן סטיב 1, בפינת הרחובות הנמל, דרך העצמאות ורחוב קפטן סטיב. 

בשנת 1949 עבר הבניין לרשות "החבל הימי בישראל", לשימוש הימאים הישראלים של צי הסוחר הישראלי. בשנת 1953, עם הקמת המוזיאון הימי הלאומי, הוא שכן בקומה הראשונה של בית יורדי הים והכיל את אוספו הפרטי של רס"ן אריה בן־אלי, קצין חינוך בחיל הים לשעבר, אשר ייסד את המוזיאון והיה מנהלו הראשון עד מותו בשנת 1980. המוזיאון שכן בבניין עד לשנת 1972, בה עבר למשכנו הנוכחי ברחוב אלנבי.

נכון ל-2018 משמש הבניין כבנין משרדים של חברת ״עופר השקעות״.

## קישורים חיצוניים

[ממוזער|ימין|פרט מבית יורדי הים (עוגן על הבניין) והשלט אודות רחוב [קפטן סטיב]]
* רשימת אתרים ומבנים לשימור באתר עיריית חיפה, נכון ליוני 2017

## הערות שוליים

קטגוריה:חיפה: מבנים
קטגוריה:העיר התחתית
קטגוריה:אתרי מורשת במחוז חיפה
קטגוריה:מבנים ואתרים שתכנן בנימין צ'ייקין
Filthy

**Filthy** (בעברית: **מלוכלך**) הוא שיר של הכותב, המלחין והזמר ג'סטין טימברלייק מתוך אלבום האולפן החמישי שלו Man of the Woods.

## מיקומי שיא

## נתוני מכירות

## קישורים חיצוניים

קטגוריה:שירי ג'סטין טימברלייק
קטגוריה:שירים באנגלית
קטגוריה:שירים שנכתבו על ידי ג'יימס פאונטלרוי
קטגוריה:שירים שנכתבו על ידי ג'סטין טימברלייק
קטגוריה:שירים שנכתבו על ידי טימבלנד
קטגוריה:וידאו קליפים שבוימו על ידי מארק רומנק
קטגוריה:שירים על מיניות
קטגוריה:שירי פאנק (Funk) אמריקאיים
קטגוריה:סינגלים בהוצאת RCA רקורדס
דמוגרפיה של לונדון

**הדמוגרפיה של לונדון** מנותחת על ידי הלשכה הלאומית לסטטיסטיקה, והיא מתייחסת לסיטי של לונדון, רובעי לונדון, לונדון הפנימית, לונדון החיצונית וכל לונדון רבתי.
## אוכלוסייה

## קבוצות אתניות

### פריסה גאוגרפית

## שפה

## דת

### פריסה גאוגרפית

## ראו גם
* דמוגרפיה של הממלכה המאוחדת

## קישורים חיצוניים

### מאגרי נתונים
* "דמוגרפיה", מאגר מידע באתר London Datastore 
* "פרובינציית לונדון", מאגר נתונים באתר UrbiStat 
* "אוכלוסיית לונדון 2018 דמוגרפיה ועובדות חשובות", אוסף נתונים באתר Pulation of 
* "הדמוגרפיה המקומית של לונדון", סקירה של מפקד האוכלוסין 2011 באתר Hidden London 
* "פורטל מפות דמוגרפיית לונדון", אוסף מפות על אוכלוסיית לונדון 
* "דמוגרפיה", אינפוגרפיקה באתר Centre for London 

### בתקשורת
* מרק איסטון, "מדוע עזבו הבריטים הלבנים את לונדון?", 20 בפברואר 2013, כתבה באתר ה-BBC 
* 
* "צמיחת האוכלוסייה והדמוגרפיה בלונדון בעידן שלאחר הברקסיט", מאמר באתר GROSVENOR 
* אריקה בלכר, "חמש מפות שמראות איך אוכלוסיית לונדון משתנה" , 28 באוגוסט 2018, כתבה באתר New Statesman 

### יהדות לונדון
* "לונדון, אנגליה", סקירה על יהדות לונדון באתר בית התפוצות 
* הרב ד"ר י. מ. לרמן, "קהילת לונדון", סקירה על יהדות לונדון באתר דעת 

### אחר
* פבלו מתאוס, '''אוכלוסיית לונדון''', 2013, הוצאת Ubiquity Press, מאמר 
* "היסטוריית אוכלוסיית לונדון", סקירה באתר The Proceedings of the Old Bailey 

## הערות שוליים

קטגוריה:הממלכה המאוחדת: דמוגרפיה
קטגוריה:לונדון
קטגוריה:לונדון: היסטוריה
אימו ראפ

**אימו ראפ** (או אימו היפ הופ) היא תת-סוגה במוזיקה שמשלבת סגנונות מוזיקליים שנפוצים במוזיקת היפ הופ, בייחוד ביטים לו-פיי ומוזיקת טראפ, עם מאפיינים ליריקליים השכיחים במוזיקת אימו, וכמו כן אלמנטים מז'אנרים במוזיקת רוק הקרובים לאימו כגון אינדי, פופ פאנק ונו מטאל. אף על פי שאימו ראפ היא תופעה חדשה, ראפרים כונו פופולריים מהעבר רבים מדי פעם כאימו ראפ. בנוסף על כך, האלבומים *[[808s & Heartbreak]]* של קניה וסט ו-*[[Man on the Moon: The End of Day]]* של קיד קאדי הן דוגמאות מובהקות ומוקדמות לאמו ראפ, וכיוצא מזה שני האלבומים השפיעו במידה רבה על אמו ראפ, שזוהה כז'אנר וצבר פופולריות רבה רק ב-2017. בשנת 2017 הופיעו במיינסטרים אימו ראפרים רבים, רובם צברו פופולריות באתר המוזיקה סאונדקלאוד כשהבולטים מביניהם XXXTentacion ליל עוזי ורט וג'וס וורלד.

קטגוריה:היפ הופ
נעמה סלוצקי

**נעמה מישר סלוצקי** (נולדה ב-24 ביוני 1972) היא שחיינית עבר ישראלית, אלופת ישראל (1988) במשחה ל-400 מטר מעורב אישי.

## ביוגרפיה
מישר נולדה וגדלה בדגניה ב'. היא התאמנה בקבוצת הפועל עמק הירדן בהדרכתה של מירי עמרי.

## קריירה
### 1987
באליפות ישראל בשחייה שנערכה בווינגייט באוגוסט 1987 זכתה מישר בשתי מדליות אישיות, כסף וארד. מדליית כסף, במשחה ל-400 מטר מעורב אישי בתוצאה של 5:25.41 דקות, אחרי איריס קומן ממכבי נהריה (5:24.19 דקות) ולפני עינת גבאי ממכבי חיפה ומדליית ארד, במשחה ל-200 מטר פרפר בתוצאה של 2:32.70 דקות, אחרי רויטל וילנאי ממרכז וייסגל (2:32.08 דקות) ויעל קוסוביצקי מהפועל ימק"א ירושלים (2:32.48 דקות).

### 1988
#### אלופת ישראל
באליפות ישראל שנערכה באוגוסט 1988 היא זכתה ב-3 מדליות אישיות, אחת מכל סוג. מדליית זהב, במשחה ל-400 מטר מעורב אישי בתוצאה של 5:19.89 דקות, לפני איריס קומן (5:20.74 דקות) ומיכל אמין מהפועל הוד השרון בית ברל (5:22.21 דקות), מדליית כסף, במשחה ל-200 מטר מעורב אישי בתוצאה של 2:32.98 דקות, אחרי איריס קומן (2:31.21 דקות) ולפני אורת בש מהפועל נהריה (2:35.16 דקות) ומדליית ארד, במשחה ל-100 מטר חזה בתוצאה של 1:19.74 דקות, אחרי אירית אפרתי ממבי תל אביב (1:17.51 דקות) וזוהר לבנסברג מהפועל גליל עליון (1:19.58 דקות).

### 1989
בתחרות שמונה האומות שנערכה בקיאסו, שווייץ ביולי 1989 סיימה מישר במקום שמיני במשחה ל-200 מטר מעורב אישי בתוצאה של 2:37.14 דקות.

שבוע לאחר מכן, בתחרויות השחייה של המכביה ה-13, היא סיימה במקום שביעי שנייה מבין השחייניות הישראליות במשחה ל-400 מטר מעורב אישי בשיא איש חדש של 5:18.42 דקות.

באליפות ישראל בשחייה שנערכה בווינגייט באוגוסט אותה שנה היא זכתה ב-3 מדליות אישיות, 2 כסף ו-1 ארד. מדליות כסף, במשחה ל-200 מטר חזה בתוצאה של 2:52.27 דקות, אחרי אירית אפרתי (2:45.42 דקות) ולפני הילה תמיר (2:52.85 דקות) ובמשחה ל-200 מטר מעורב אישי בתוצאה של 2:34.25 דקות, אחרי אורת בש (2:29.83 דקות) ולפני שני טליתמן (2:35.26 דקות). מדליית ארד, במשחה ל-100 מטר חזה בתוצאה של 1:21.40 דקות, אחרי אירית אפרתי (1:16.73 דקות) ואורת בש (1:17.37 דקות).

## חיים אישיים
ממוזער|נעמה עם אחד מבניה
מישר נשואה לאיש הרדיו והטלוויזיה הראל סלוצקי ולהם חמישה ילדים (בת וארבעה בנים). היא מתגוררת עם משפחתה בהרחבה הקהילתית שבדגניה ב'. כיום, היא מלמדת ילדים שחיה והתנהגות במים ועוסקת באומנות. היא אחותו של דותן מישר, שחקן נבחרת ישראל בכדורסל כיסאות גלגלים.

## ראו גם

## הערות שוליים

קטגוריה:שחייניות חזה ישראליות
קטגוריה:שחייניות מעורב אישי ישראליות
קטגוריה:אלופות ישראל בשחייה
קטגוריה:דגניה ב': אישים
קטגוריה:ישראליות שנולדו ב-1972
קטגוריה:ישראלים שנולדו ב-1972
צליה (כדוריד)

**צליה** (בסלובנית: **RK Celje**) היא קבוצת כדוריד מהעיר צליה שבסלובניה, שמתחרתה בליגה העליונה של סלובניה. הקבוצה נוסדה בשנת 1946 תוך איחוד שתי קבוצות כדוריד של העיר. תוך מספר שנים היא התקדמה לליגה היוגוסלבית השנייה. מפעם לפעם היא הייתה עולה לליגה העליונה, אך לאחר מספר עונות חוזרת לליגת משנה. בשנים 1976, 1978 ו-1980 היא העפילה לגמר גביע יוגוסלביה, אך לא הצליחה לזכות בגביע.

במסגרת האירופית, היא זכתה בליגת האלופות בכדוריד בשנת 2004 ו-6 פעמים הייתה בחצי גמר הליגה.

## תארים
*הליגה הסלובנית בכדוריד: 22 זכיות
*גביע סלובניה בכדוריד: 21 זכיות
*ליגת האלופות בכדוריד: 1 (2004)

## קישורים חיצוניים

* 
* דף באתר האיגוד האירופי

קטגוריה:קבוצות כדוריד
קטגוריה:סלובניה: מועדוני ספורט
הבחירות לראשות עיריית מוסקבה (2018)

**הבחירות [[ראש עיריית מוסקבה|לראשות עיריית מוסקבה]]** (ברוסית: **Выборы мэра Москвы**) התקיימו בעיר הבירה הרוסית ב-9 בספטמבר 2018 ביום הבחירות לרשויות המקומיות ברוסיה. כהונתו של ראש העיר הנבחר מוגבלת ל-5 שנים.

נכון ל-4 ביוני 2018 במוסקבה היו רשומים 7,216,076 בעלי זכות בחירה.

בבחירות ניצח ראש העיר המכהן סרגיי סוביאנין שזכה ב-70.17% מקולות הבוחרים. אחוז ההצבעה עמד על 30.96%.

## תאריכי מפתח
* 2 ביוני 2018: הדומה העירונית של מוסקבה הכריזה כי הבחירות תתקיימנה ב-9 בספטמבר 2018 — יום הבחירות לרשויות המקומיות.
** עד 5 ביוני, ועדת הבחירות פרסמה את חישוב מספר החתימות הנדרש לרישום מועמד.
** תקופת הצגת המועמד מתחילה מיום הכרזת תאריך הבחירות.
** תקופת קמפיין הבחירות מתחילה במועד הצגת המועמד ומפסיקה יום לפני ההצבעה.
* תקופת איסוף החתימות מתחילה לאחר הגשת המסמכים הנדרשים לוועדת הבחירות.
* עד השעה 18:00 ב-3 ביולי — על המועמד להציג לצורך רישום את כל המסמכים, בהם גם רשימת החתימות.
** בתוך 10 ימים לאחר קבלת המסמסכים מהמועמד לצורך רישום כמועמד לבחירות לראשות העיר מוסקבה, ועדת הבחירות מחליטה האם לאשר את רישומו או לדחותו.
* עד 5 בספטמבר, תושבי העיר יכולים לבחור באתר האינטרנט של שירותי הממשל את המועמד שלהם, אם אינם רוצים להצביע על פי מקום מגוריהם,
* 8 בספטמבר — יום הדממה, אסורה תעמולת בחירות
* ב-9 בספטמבר — יום הבחירות.
## תוצאות הבחירות

## קישורים חיצוניים

* הבחירות לראש עיריית מוסקבה / אתר ועדת הבחירות של העיר מוסקבה
** נתונים על המועמדים באתר האינטרנט של ועדת הבחירות
* הבחירות לראש עיריית מוסקבה: איפה ואיך להצביע / מידע באתר הרשמי של עיריית מוסקבה
* הבחירות לראשות העיר מוסקבה, 2018, דיווח מיוחד בסוכנות הידיעות הרוסית
### אתרי המועמדים לבחירות

* אתר האינטרנט של המועמד דמיטרי גודקוב
* אתר האינטרנט של המועמדת נ. דונצובה 
* אתר האינטרנט של המועמד ו. קומין
* אתר האינטרנט של המועמד סרגיי מיטרוחין
* אתר האינטרנט של המועמד א. סווירידוב
* אתר האינטרנט של המועמד סרגיי סוביאנין
* אתר האינטרנט של המועמד א. יאשין

## הערות שוליים

קטגוריה:בחירות במוסקבה
קטגוריה:2018 ברוסיה
קטגוריה:2018 בפוליטיקה
הבחירות לראשות עיריית מוסקבה (2013)

**הבחירות ל[[ראש עיריית מוסקבה|ראשות עיריית מוסקבה]]** התקיימו בבירת רוסיה ב-8 בספטמבר 2013 ביום ההצבעה לרשויות המקומיות.

נכון ל-1 ביולי 2013 במוסקבה היו רשומים 7,176,568 בעלי זכות הצבעה.

שיעור ההצבעה עמד על 32.03%. סרגיי סוביאנין ניצח בבחירות כאשר למקום השני הגיע מנהיג האופוזיציה הליברלית ברוסיה, אלכסיי נבלני. תקופת כהונתו החוקית של ראש העיר הנבחר הוא 5 שנים.
## תוצאות

## קישורים חיצוניים

## הערות שוליים

קטגוריה:בחירות במוסקבה
קטגוריה:2013 ברוסיה
קטגוריה:בחירות 2013
ויג ואם

**ויג ואם** (Wig Wam) היא להקת גלאם מטאל נורווגית.

## היסטוריה
חברי הלהקה באים מהעיר הלדן שבדרום נורווגיה והקימו אותה ב-2001, לפני כן הם היו מעורבים בתעשיית המוזיקה וחלקם היו חברים בלהקות אחרות. הם התחילו את פעילות הלהקה במספר הופעות ברחבי המדינה.

ב-2004 הם הוציאו את אלבומם הראשון שפורסם גם בשוודיה, האלבום כלל גם גרסת כיסוי לשירה של מלאני צ'יזהולם "I Turn to You", באותה שנה הלהקה השתתפה בתחרות "Melodi Grand Prix" הבוחרת את נציג נורווגיה לאירוויזיון והם הגיעו למקום השלישי.

ב-2005 השתתפו שנית בתחרות עם שירם "בחלומותיי" והגיעו אל המקום הראשון, באירוויזיון 2005 שנערך בקייב הם עלו לגמר ולבסוף הגיעו למקום התשיעי. 

ב-2006 יצא אלבומם השני.

הם התארחו במהלך מופעי הביניים של מלודיפסטיבלן 2010.

## קישורים חיצוניים

* 

קטגוריה:משתתפי מלודי גרנד פרי
קטגוריה:להקות נורווגיות
קטגוריה:משתתפי אירוויזיון 2005
קטגוריה:נציגי נורווגיה באירוויזיון
קטגוריה:להקות מטאל
קטגוריה:להקות שהוקמו בשנת 2001
Man of the Woods

**Man of the Woods** (בעברית: **איש היער**) הוא אלבום האולפן החמישי של הזמר האמריקאי ג'סטין טימברלייק. האלבום יצא לאור ב-2 בפברואר 2018, תחת חסותה של חברת התקליטים RCA Records.

עם יציאתו נכנס האלבום אל המקום ה-1 במצעד הבילבורד 200.

## רקע והפקה
האלבום הופק על ידי ג'סטין טימברלייק, טימבלנד, דניה, לראנס דופסון, ג'יי-רוק, אריק האדסון, אליוט אייבס, רוב נוקס והנפטונז. באתר Metacritic, קיבל האלבום ציון של 55, מתוך 100. דבר אשר הופך אותו לאלבום עם הדירוג הנמוך ביותר של טימברלייק.

נכון ליולי 2018, מכירותיו של האלבום בעולם עומדות על כ-1.1 מיליון עותקים.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי ג'סטין טימברלייק
קטגוריה:אלבומים באנגלית
קטגוריה:אלבומים שהופקו על ידי דנג'ה
קטגוריה:אלבומים שהופקו על ידי טימבלנד
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה בארצות הברית
קטגוריה:אלבומי חברת RCA רקורדס
The Colour of My Love

**The Colour of My Love** (בעברית: **הצבע של אהבתי**) הוא אלבום האולפן השנים עשר של הזמרת-יוצרת הקנדית סלין דיון. האלבום יצא לאור ב-9 בנובמבר 1993, על ידי חברות התקליטים קולומוביה רקורדס ו-550 מיוזיק.

עם יציאתו נכנס האלבום אל המקום ה-4 במצעד הבילבורד 200, וה-1 במצעד האלבומים הבריטי.

## רקע והפקה
שירי האלבום הופקו בעיקר על ידי המפיקים דייוויד פוסטר, ריק וייק, גיא רוצ'י, וולטר אפאנאסייף וכריסטופר נייל. דיאן וורן, אשר במשך זמן עבדה עם ליידי גאגא, ריטה אורה, גלוריה אסטפן, אירוסמית', ליאן ריימס ועוד כתבה 4 משירי האלבום.

האלבום כולל גם מספר גרסאות כיסוי בין היתר לשירים "The Power of Love" של ג'ניפר ראש ו-"When I Fall in Love".

## ביקורת והצלחה
לאחר ששוחרר קיבל האלבום ביקורות מעורבות אך זכה להצלחה מסחרית אדירה. הוא הגיע לראשי מצעדים במדינות רבות ביניהם קנדה, אוסטרליה, בריטניה ואוסטרליה ובמקומות אחרים הגיע לעשירייה הפותחת כמו בארצות הברית, צרפת והולנד. בארצות הברית האלבום מכר 6 מיליון עותקים ובכך הגיע למעמד פלטינה משושת. בבריטניה האלבום מכר 1.8 מיליון עותקים ובכך הגיע למעמד פלטינה מחומשת. בקנדה הגיע האלבום למעמד יהלום עם מכירות של מיליון וחצי עותקים וביפן גם האלבום הגיע להצלחה גדולה כאשר מכר כמיליון עותקים במדינה ובכך הגיע למעמד פלטינה משולשת.

בסך הכל מכר האלבום בעולם כ-20 מיליון עותקים מה שהופך אותו לאחד מהאלבומים הנמכרים ביותר אי פעם, ולאלבום ה-16 הנשי הנמכר ביותר אי פעם. מתוך האלבום יצא הסינגל "The Power of Love" אשר הגיע למקום הראשון בארצות הברית וזכה להצלחה באופן כללי בעולם, השיר "Think Twice" אשר הגיע למקום הראשון בבריטניה וזכה גם הוא להצלחה באופן כללי בעולם, והשיר To Love You More אשר שוחרר ביפן בלבד והגיע למקום הראשון שם. כל אחד מהשירים האלה מכרו למעלה ממיליון עותקים באותן המדינות.

## פרסים ומועמדויות
האלבום זכה בשני פרסי ג'ונו בקטגוריות "אלבום השנה" ו"האלבום הנמכר ביותר של השנה". בנוסף הוא גם זכה בפרס IRMA בתור האלבום הנשי הבין לאומי של השנה. השיר "Think Twice" זכה בפרס Ivor Novello בתור השיר המוזיקלי והלירי הטוב ביותר והשיר "To Love You More" היה מועמד לפרס Japan Gold Disc Award בקטגוריית השיר הבין לאומי הטוב ביותר.

השיר "When I Fall in Love" זכה בפרס גראמי בקטגוריית "(Arrangement, Instrumental and Vocal(s" והיה מועמד לפרס נוסף בקטגוריית "שיתוף הפעולה הווקאלי הטוב ביותר של הרכב או קבוצה בשיר פופ". שנה לאחר מכן בשנת 1995 גם השיר "The Power of Love" קיבל מועמדות לפרס גראמי בקטגוריית "הביצוע הווקאלי הנשי הטוב ביותר בשיר פופ".

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי סלין דיון
קטגוריה:אלבומים באנגלית
קטגוריה:אלבומים שהופקו על ידי דייוויד פוסטר
קטגוריה:אלבומים שהופקו על ידי וולטר אפאנאסייף
קטגוריה:אלבומים שהופקו על ידי ריק וייק
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי פלטינה כפולה ומעלה בארצות הברית
קטגוריה:אלבומי יהלום בקנדה
קטגוריה:אלבומי חברת קולומביה רקורדס
פרא אציל (סרט)

**פרא אציל** הוא סרט קולנוע דרמטי ישראלי משנת 2018 אותו כתב וביים מרקו כרמל. בסרט מככבים נוה צור, אלון אבוטבול, מוריס כהן, ליאת אקטע ושירה האס. הסרט הופק בתמיכת המיזם לקולנוע ולטלוויזיה בירושלים וקרן יהושע רבינוביץ' לאמנויות תל אביב – פרויקט קולנוע.

ביולי 2018 היה בין חמשת המועמדים לפרס אופיר בקטגוריית "הסרט הטוב ביותר". הסרט זכה בשני פרסי אופיר בקטגוריית "השחקן הראשי הטוב ביותר" עבור נוה צור ובקטגוריית "שחקנית המשנה הטובה ביותר" עבור שירה האס. הסרט יצא לאקרנים בהקרנות מסחריות בפברואר 2019.

## עלילה
גיבור הסרט הוא אלי, נער בן 15 עם תודעה מפותחת, סובל מהפרעות אכילה וגדל בסביבה משפחתית וחברתית מאתגרת שמערימה עליו קשיים והתמודדויות רבות בחיי היומיום. הוא מתגורר בשכונת הארגזים בדרום מזרח תל אביב בבית קטן ביחד עם אימו הביולוגית סימה (אותה הוא מכנה לאורך כל הסרט בשמה הפרטי ולא "אמא") ובן זוגה של אימו, יפת. סימה ויפת שניהם נרקומנים לשעבר, שעברו תהליך של גמילה מסמים. הוריו של אלי גרושים וגם אביו, יום טוב, אמן מיוסר ואלכוהוליסט, פילוסוף העוסק בציור נושאים הקשורים לשואה בעודו לבוש בפיג'מת פסים עם טלאי צהוב, שמסרב למכור את ציוריו, חי בשכונה בסמוך לבית המשפחה. אלי הנער מנסה לתמרן לאורך כל הסרט בין הדאגה שלו לאימו, עקב היותו טיפוס מרצה שרוצה להשכין שלום בין כל בני המשפחה, לבין רצונו לגור עם אביו שלמרות היותו חריג בין תושבי השכונה, נטמע גם הוא בסבך המשפחתי.

הסרט מתרחש בשכונה ומציג את האווירה בדרום תל אביב בשנות ה-90, האווירה ברחוב, בבתים ובמועדון שבבעלות המשפחה (אותו מנהל נחשון, אחיו של יום טוב). למרות ניסיונותיו הבלתי פוסקים של אלי לפשר בכל מגע בין בני המשפחה ולנסות להרגיע את הצדדים המעורבים, כל אינטראקציה בסרט צוברת ממדים של דרמה, וחיי היומיום הופכים למלאים באסונות, ריבים ויצרים מתחת ומעל לפני השטח.

שמו של הסרט (בעקבות הספר עליו הוא מבוסס) מבוסס על הדימוי הקולוניאליסטי של "הפרא האציל", הנושא קונוטציות טעונות במשמעות. הפרא האציל הוא דימוי המבליט זרות מסוימת שאינה מאיימת ובמסגרת משמש הפרא כמושא תשוקה. דימוי זה גם מייצג במודע את מבט הצופה על גיבור הסרט, אלי, שאינו מנסה להתחבב על הצופה הממוצע, והמניעים שלו גורמים לו לנסות לחבר מחדש ביאוש בין הוריו הגרושים. הנער אלי מייצג גיבורי קולנועי אבוד ומיואש אך גם בהיותו כזה הוא לא משמש כמושא של דיון כלשהו העוסק בטענות של קיפוח מדוכאים והדרה מסוג זה או אחר.

האם סימה מרבה להשתמש במונחים "בית נורמטיבי", ומגדירה את היותם חלק מהנורמה כמשפחה ועל ידי כך היא בעצם מאמצת מושגים של המרכז התרבותי על מנת להגדיר את עצמה.

בפועל הסרט עוסק כולו בשוליים ובדמויות אשר היו ונשארו בשולי החברה ואותו מרכז נורמטיבי כמעט כלל לא מקבל ביטוי בסרט (מלבד בדמות סטיראוטיפית גם היא של אוצר האמנות בשם אלקיים, מגולם על ידי אורי פפר). עצם העובדה שהסרט כמעט ואינו מכיל דמויות שלא מזוהות עם פשעים ועבירות, עם אלכוהליזם והתמכרויות אחרות, מדגישה את הסביבה הקשה בה חי ומתבגר הנער אלי.

שמוליק דובדבני: הסרט "אינו מבקש להחניף לצופה - לא בעיצוב של "מזרחי מחמד", ולא דרך העמדה דידקטית של סיפור פרטי המייצג את חוליי החברה".

## שחקנים
*נוה צור - אלי
*אלון אבוטבול - יום טוב
*מוריס כהן - נחשון
*ליאת אקטע - סימה

### שחקני משנה
*שירה האס - אנה
*אורי פפר - אלקיים
*יעקב זדה דניאל - יפת
* אייל שיקרצי - ערן
* טל קלאי - יונתן
* דויד אוחיון - מוריס

## קישורים חיצוניים

* 
* 
* 
* 
* 

## הערות שוליים

קטגוריה:סרטי 2018
קטגוריה:סרטי דרמה ישראליים
קטגוריה:סרטים בעברית
קטגוריה:סרטי מרקו כרמל
קטגוריה:סרטים ישראליים משנת 2018